Obavještavamo da je Inženjerska komora Crne Gore, na osnovu poslovno-tehničke saradnje sa osiguravaćujom kućom „SAVA osiguranje“ obezbijedila određene povoljnosti svojim članovima, u vidu popusta po sljedećim vrstama osiguranja:

***OSIGURANJE OD ODGOVORNOSTI***

***Godišnja premija osiguranja:***  (sa uključenim porezom)

|  |  |
| --- | --- |
| ***Visina realizacije*** | ***Suma osiguranja:*** |
| **100.000 EUR** | **200.000 EUR** |
| do (uključujući) 100.000 EUR | 238,38 EUR | 335,50 EUR |
| iznad 100.000 EUR do (uključujući) 250.000 EUR | 357,57 EUR | 503,25 EUR |

**Plaćanje premije:**

1) do najviše tri rate;

2) jednokratno plaćanje premije: **10 % popust na gore navedenu premiju.**

Za sva pravna lica koja su registrovana i za izvođenje radova je neophodno obračunati dodatnu premiju za rizik odgovornosti izvođača. Za ovaj rizik ćemo za Vaše članove odobriti popust od 20%.

**Dodatna premija za rizik odgovornosti izvođača zavisi od broja zaposlenih koji su direktno uključeni u proces izgradnje.**

Prilikom sklapanja osiguranja član Komore može ostvariti pravo na navedene povoljnosti pružanjem na uvid Licencu privrednog društva izdatu od Ministarstva održivog razvoja i turizma i **potvrde o članstvu u** **Inženjerskoj komori Crne Gore,** za inženjere koji su u licenci navedeni kao nosioci iste.

Cijeneći potencijale i značaj saradnje, za članove Inženjerske komore Crne Gore obezbijeđeni su i popusti za:

1. **Gratis tehnički pregled** prilikom registracije vozila na tehničkim pregledima „Sava Car“;
2. Popust prilikom kasko osiguranja vozila, u iznosu od **15%;**
3. Popust prilikom osiguranja stambenih objekata i stvari u domaćinstvu, u iznosu od **20%;**
4. Popust prilikom kupovine polise putnog zdravstvenog osiguranja, u iznosu od **20%.**

Za pružanje svih prethodno navedenih usluga stavljena je na raspolaganje kompletna mreža poslovnica „Sava osiguranja“ i tehničkih pregleda „Sava Car“, u praktično svim gradovima Crne Gore.